
Hibadó di respondi ta 
bira doño di kestion 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


E hungadónan di selekshon futbòl na kaminda pa Boneiru a hasi un parada na Kòrsou pa kambia avion. Federashon di Futbòl Boneriano 
(FFB) , mester gradisí e kompania di transporte LOU TRA ku durante e parada a hiba e selekshon pa kome na Kòrsou mientras nan tabata spera 
e siguiente buelo pa regresá kas, den un ambiente mas agradabel. 


“BONLAB ENGAÑÁ” 


Bon trato di LOU TRA 

Pronóstiko di 


tempu pa Boneiru 


Djaweps 14 te Djabièrnè 15 Sèptèmber 2023 
Parsialmente nublá i predominantemente seku 


Periodo ku solo i prinsipalmente seku. E temper- 
atura máksimo lo ta aproksimadamente 35°C, e 
temperatura mínimo mas o ménos 29°C. E bien- 
tu ost ta predominantemente moderá, 3 te 4 Bft. 


Altura di ola: aproksimadamente 1.5 m (4-6 pia) 
ku resake di aproksimadamente 1.0 m (2-4 pia) 
for di direkshon nortost. 


* Altura di ola válido pa laman grandi 


Salmo 7: ‘Señor, mi Dios, serka Bo mi ta buska mi refugio’ 


Ku hopi tristesa pero tambe agradesido pa tur lokual ela 
nifiká pa nos, nos ta partisipá fayesimentu di 


Narciso Francisco Thodé 
konosi komo Pachicho 
*29.01.1932 11.09.2023 


Esposa: 
Olivia Thodé-Cecilia 
Yunan: 
Humphrey Thodé 
Ellery Thodé 
Margie Pouriér-Thodé i Gilbert Pouriér 
Gina Thodé 
Rodney Thodé 
Romey Britt-Thodé i Sandy Britt 
Elston Thodé i Rina Anthony 
Nietunan: 
Raichel, Garry i Jían, Jo-Ann, Juelle, Zinny i Nicole, 
Sudeska, Romeray i Sandrick, Guillaume, Tishiny i Joshua, 
Sharity, Roelton i Jaydro, Igor 
Bisanietunan: 
Hayley, Davion i Kingston, Nathen, Kheza i Samsara, 
Zahra i Zahir, Railey, Kyara i Kyona, Luna, Cairo, Jaelon, 
Nalivía i Nathanson 
Rumannan: 
Lucia Gonzalez-Thodé 
Precilia Thodé 
Subrina- i subrinonan: 
Magda, Evy, Rita, Nerry, Miriam, Chuay i Sharon 
Ruth 
Cresencio, Sherwin, Ifna, Adrio, Melany 
Shirley, Frensel, Karla, Karel, Antje i Karien 
Harvey, Juny, Richard, Gorettie i Gaylord 
Suá: 
Elbert Rijna 
Tur su primu- i primanan, 
komader-, kompader- i ihánan 
Amigu- amiga: 
Ibi de Palm i esposa, Edgar Anthony, Norma Boekhoudt i 
Celia Bethlem-Cristian 
Tur su bisiñanan den Kaya Pedro P. Silié 
Demas famia: 
Thodé, Cecilia, Pouriér, Britt, Anthony, Gonzalez, Melaan, 
Boekhoudt, de Palm, Rijna, Beukenboom i Arends 
Nos diskulpa si den nos tristesa por a lubidá di menshoná 
un miembro di famia. 


Akto di entiero ta tuma lugá djasabra 16 di sèptèmber 
saliendo for di Consuelo Memorial na Playa pa santana 
katóliko na Playa.Ta kuminsá risibí bishita di 
kondolensia for di 09:30 te 11:30 siguí pa un respons. 


Pa motibunan fuera di nos boluntat nos NO por risibí 
bishita di kondolensia promé ni despues di entiero. 


† 


† 


† 


† 


Na nòmber di klientenan, gerensia i personal di 
FKPD, nos ta partisipá fayesimentu di 
sra. Nomencia Dominiciana Janga 
mihó konosi komo Mencha 
Mencha ta mama di nos kolega Elba Molina. 


Nos di Fundashon Kwido pa Persona nan Desabilita (FKPD) 
kier a deseá Elba i demas famia hopi forsa ku e perdida di 
nan ser keri. 
Nos mas sinsero kondolensia. 

ZJCN lo ta será 


En konekshon ku dianan di treinen, 


ofsina di ZJCN ta será riba djamars 


19 i djárason 20 di sèptèmber. 


Nos diskulpa pa kualkier 


inkumbinensia. 

Mi sá, mi a bolbe faya ku 
mi promesa di VG. Ora 
ku mi kòrda ta momentu 
ku praktikamente Maya 
ta mandando korant pa 
imprenta. Mi ta gos’e, e 
ta puntra mi pa VG ora 
ku kasimente ta mishon 
imposibel pa mi skibié. 
Kisas mi mester kambia 
mi struktura i skibié `first 
thing in the morning`. 
Ta loke tabata sosodé 
tambe. Pero no puntra 
mi kiko a bai robes últi- 
mamente ku esei no ta 
e kaso. 
*** 
Ta masha hende mi a 
mira ta skibi riba nan 
kuenta di `Facebook` ta 
ki marka di kastigu nan 
tin ku ta hasi tantu kalor 
asin’aki. Otro tin sigur ku 
esaki ta djis un ñapa di 
kon fièrnu ta sinti. Kiko 
ku e ta, e ta sofokante di 
mas. Si mira bon nos tin 
algun luna kaba den e 
situashon aki. Sèptèm- 
ber ta konosí ku ta luna 
kalor. Pero ya for di yüli 
i ougùstùs nos a bin ta 
sinti e kayente di forma 
inusual. 
*** 
Mi a bai tèst un wega 
na papiamentu ku yama 
Pepito pa mi yu. Úniko 
palabranan ku e ta bisa 
na papiamentu ta awa, 
pan i baña. Sobrá tur kos 
ta ingles. Mirando ku na 
mi konsepto e mester 
sa su idioma materno, 
mi a pensa ku kisas den 
forma di spèl e lo kapt’e 
mas lihé ku tende mi 
stèm sin grasia. Awèl, mi 
a keda boka habrí. Den 
apénas 24 ora mi a ku- 
minsá tende “orea”, “na- 
nishi”, “boka”,”kabes” , i 
‘wènkbrou”. Ku un kara 
di orguyo el a kana bin 
serka mi manera kos ku 
ke bisa mi, “bo a mira,mi 
sa nan .” Kisas bèrdat e 
orei ta mi stèm e no ta 
simpatisá pero di `Pepi- 
to` si. 
*** 


Dor di ZJCN: 
“BONLAB ENGAÑÁ” 


KRALENDIJK – Di- 
rektiva di BonLab ta sinti 
su mes engañá dor di Ofi- 
sina di Kuido i Hubentut 
Karibe Hulandes (ZJCN). 
Segun e medio di ko- 
munikashon 
www.dos- 
sierkoninkrijksrelaties.nl 
e deklarashon aki a sali na 
kla for di korespondensia 
nobo ku e ministerio a hasi 
relashoná ku e apelashon 
riba e lei di transparensia 
gubernamental, ku a bini 
liber djaweps. 
E kartanan ta konfirmá 
e imágen ku e mando di 
ZJCN ya pa hopi tempu ta 


tene BonLab abou i ke kon- 
sentrá tur servisio di labo- 
ratorio na Fundashon Mari- 
adal. 
Dor di miedu pa un kaso 
den Korte anunsiá pa Bon- 
Lab, VWS a disidí pa pro- 
longá e kontrakt ku e labo- 
ratorio te promé di yüli di e 
aña akí, en espera di e kon- 
seho di un grupo di trabou 
bou di guia di e dòkter epi- 
demiólogo di Kòrsou, Izzy 
Gerstenbluth. 
Entretantu e rapòrt di e 
grupo di trabou ya atrobe 
tin tres luna i mei riba büró 
di Sekretario di Estado van 


Ooijen. Puntrá kon e asun- 
tunan ta. RCN ta laga sa 
lo siguiente: “A palabrá ku 
pa mas tardá na sèptèmber 
VWS i Entidat Públiko Bo- 
neiru a base di e konseho, 
lo hasi afspraknan guber- 
namental tokante e insti- 
tushon di e kuido di labo- 
ratorio na Boneiru. Aki nan 
ta trata di e mehorashon di 
e kalidat di e servisio, e ba- 
hamentu gradualmente di 
sobre kapasidat eksistente 
i evitá diagnóstiko dòbel. 
Na e elaborashon di e af- 
spraknan 
gubernamental, 
tur partido lo ta enbolbí.” 


Por konkluí ku ainda tin 
insertidumbre bou di e tra- 
hadónan di e laboratorio. 
E situashon praktikamente 
a keda meskos i tur kos ta 
indiká ku Ministerio di Sa- 
lubridat Públiko,Bienestar i 
Deporte (VWS) no a kam- 
bia di opinion. Pues ku de- 
finitivamente lus ta paga 
pa e kompania anónimo di 
Gobièrnu aki. 
Aña pasá por a nota 
kon Federashon General 
di Trahadónan di Boneiru 
(AFBW) a hiba un lucha pa 
e trahadónan di e laborato- 
rio. Apesar di esaki, nada 
no a kambia. Segun presi- 
dente di AFBW, Cherel 
Kwidama tin hopi kos riba 
papel pero nada definitivo. 
“Tin sèn pa paga tahadónan 
te ku dezèmber di e aña aki. 
Despues di esaki tin yen 
plan pa proyektonan pero 
nada konkreto. E siman aki 
tin diferente enkuentro en- 
tre tur partidonan konserní. 
Fin di sèptèmber nos komo 
sindikato lo sa kiko ta bai 
pasa”, el a bisa. 


Kandela intenshonal 


KRALENDIJK- Mar- 
dugá di djárason pa djaweps 
polis a presentá na Kaya 
Hulanda riba notifikashon 
di un outo na kandela. Es- 
aki a sosedé alrededor di 
mitar di un di mardugá. Re- 
markabel ta ku djadumingu 
11 di sèptèmber polis a ri- 
sibí notifikashon di un otro 
outo na kandela na mesun 
adrès. 
Durante 
ámbos 
insi- 
dente brantwer a bini na 
e sitio i a paga e kandela. 
No tabatin herido. Polis a 
konfiská algun artíkulo pa 
investigashon. Ta investi- 
gando e kaso. Lógikamente 
por konklui ku intenshonal- 
mente a sende e vehíkulo- 
nan aki na kandela. Awor 
polis a reforsá vigilansia 


den besindario di Kaya Hu- 
landa. “Pa motibu di e su- 
sesonan den Kaya Hulanda, 
polis tin èkstra atenshon pa 
e área aki i prinsipalmente 


pa e bibiendanan”, bosero 
di Kuerpo Polisial Hulanda 
Karibense (KPCN) ta bisa. 
Polis ta pidi si bo a mira 
òf tende algu ku por yuda 


ku e investigashon, e ora ei 
bo por mèldu esaki via 715 
8000 òf via di e liña di tep 
anónimo 9310. 

+ 
POLÍTIKA 


KRALENDIJK -- “Ora 
nos traha positivo huntu nos 
ta logra!” Esaki Din Doma- 
cassé di MPB ta remarká. 
E ta referí na apertura di 
e pista di ‘drift’ djadum- 
ingu, ku tabata bunita i bon 
bishitá, tantu pa nos hende- 
nan di Boneiru komo tambe 
hopi bishitante di nos isla- 
nan ruman i te asta turista 
tabata presente. Domacassé 
ta trese dilanti den un ko- 
munikado: “Tabata bunita 
pa mira kon e gremio ku ta 
praktiká i bishitá e deporte 
di ‘drift’ akí tabata gosan- 
do un bòl. Pabien Boneiru. 
Un bes mas nos a demostrá 
ku ora nos traha huntu 


Din Domacassé relashoná ku realisashon pista di ‘drift’: 
“Ora ta traha positivo, huntu nos ta logra” 


nos ta logra!” Di akuerdo 
ku Domacassé, pa añanan 
kaba tur partido polítiko 
a usa e tema di un pista di 
drift i drag pa kore kam- 
paña kuné. Na 2015 MPB 
tambe a primintí ku lo bini 
ku un pista di drag. Porfin 
e promé fase a bira realidat, 
kaminda tin awor un pista 
di drift. E di 2 fase lo ta un 
pista di drag pa kua ya kaba 
a desvelá un bòrchi. “Pa 
añanan diferente persona 
a pusha e proyekto akí. Mi 
tambe a wòrdu aserká pa 
yuda pusha e proyekto di 
drift i drag aki. Na 2021 ku 
mi a drenta Konseho Insu- 
lar e kos a kue spit. Tin per- 


sona ku a bati na diferente 
porta i asta a bai papia te 
den Konseho Insular pa e 
pista di drift i drag por bini 
pa kaba.” 
“Nos a tuma e proyekto 
akí na serio i huntu ku Ge- 
rald Silberie ku tambe ta- 
bata miembro di Konseho 
Insular e tempu ei. A tene 
diferente reunion i a pa- 
labrá ku diputado di finan- 
sa di e tempu ei, Hennyson 
Thielman, pa pone fondo 
disponibel pa e pista di drift 
i drag. E fondo akí a haña 
aprobashon den Konseho 
Insular pa e partidonan 
UPB i MPB”, segun Doma- 
cassé. 


KRALENDIJK 
– 
Konsehonan 
Insular 
di 
entidatnan públiko di Bo- 
neiru, Saba i St. Eustatius 
a konsipiá un karta pa bai 
Tweede Kamer, den kuu 
nan ta reklamá e echo ku 
Hulanda no ta dunando nan 
sufisiente partisipashon pa 
duna aporte den kambionan 


Konsehonan Insular di Hulanda Karibense: 
Hulanda no ta duna sufisiente partisipashon den kambio di WolBES i FinBES 


ku mester bini den WolBES 
i FinBES. Esaki a sosodé 
den un reunion siman pasá 
na Boneiru. 
Konsehero Insular di 
Saba tabata na Boneiru si- 
man pasá den kuadro di 
selebrashon di ‘Dia di Bo- 
neiru’. E konsehalnan di 
Saba ku a bishitá Boneiru 


tabata Vito Charles, Elsa 
Peterson, Saskia Matthew i 
Hemmie van Xanten. 
E konsehonan insular 
di Boneiru, St. Eustatius 
i Saba, a reuní pa atendé 
vários punto ku ta konserní 
nan tur, entre otro e kam- 
bionan ku mester bini den 
WolBES i FinBES, ku ta 
regla gobernashon di e isla- 
nan aki i tambe nan mane- 
ho finansiero. 
E reunion aki tabata 
kontinuashon di di un re- 
union konhuntu ku e tres 
Konsehonan Insular aki 
tabatin na Den Haag, Hu- 
landa, na luna di yüni e aña 
aki. Pa motibunan logístiko 
Boneiru su konsehalnan no 
a asistí na e reunion ei. 
Durante e reunion na 
Boneiru siman pasá, Kon- 
seho Insular a diskutí riba 
un forma strukturá Konse- 
hal Elsa Peterson di Saba a 
splika: “Nos a papia tokan- 
te kon nos por embolbí otro 
i kon pa dil ku asuntunan 
ku nos tur ta enfrentá den 
nos trabou.” 
E tres Konsehonan In- 
sular a hasi uso di e opor- 


tunidat pa konsipiá un karta 
konhuntu pa bai Tweede 
Kamer na Hulanda pa a- 
tendé e kambionan ku mes- 
ter bini den e leinan ku ta 
regla gobernashon i finansa 
di e islanan di Hulanda Ka- 
ribense, esta WolBES i Fin- 


BES. 
Konsehal di Saba Vito 
Charles: “Nos ta sinti ku 
komo islanan embolbí, nos 
no ta haña sufisiente opor- 
tunidat pa aportá den e 
kambionan proponé.” 


Elsa Peterson: “Embolbí otro.” 
Vito Charles: “No tin sufisiente oportunidat.” 

EXECUTIEVERKOOP 


Op woensdag 20 september 2023 om 10:00 
uur, vindt een openbare verkoop plaats. 


Aangeboden: 2 motorvoertuigen waaronder 
SYM,met zwarte delivery box en 
SYM met oranje delivery box 


De motorfietsen zijn 30 minuten vóór de verkoop 
voor een ieder te bezichtigen. 
De verkoop, in opdracht van de ontvanger van de 
Berlastingdienst Caribisch Nederland, vindt plaats 
op het adres: KAYA LD Gerharts # 3 


Belasting deurwaarder belast met de executie 
Sedney Sint Jago. 


KRALENDIJK -- Di- 
rektiva di STINAPA ta 
kontentu di por anunsiá ku 
a kontratá Kalli De Meyer 
entrante promé di sèp- 
tèmber pa asumí e puesto 
nobo di Direktor di Kon- 
servashon. E trabou di e 
direktor di konservashon ta 
enfoká riba e maneho efisi- 
ente i efektivo di e parke- 
nan di STINAPA i tambe di 
e departamento Nature & 
Historical Restoration Unit 
(NHRU). 
De Meyer ta bai tra- 
ha den estrecho kolabo- 
rashon ku e gerentenan di 
e parkenan i nan personal, 


Kalli De Meyer nombrá Direktor di Konservashon 
Fortifikashon maneho di STINAPA 


pa fortalesé operashon di e 
parkenan, Parke Nashonal 
Marino, Parke Nashonal 
Washington-Slagbaai Park 
i e maneho inisial di Parke 
Rooi Lamunchi, kunuku at- 
kerí resientemente. 
Ademas di supervisá 
e maneho operativo di e 
parkenan, De Meyer ta re- 
sponsabel pa kapasitashon 
i guia e personal seniòr, 
desaroyo di kapasidat, re- 
presentashon i relashon ku 
partnernan. 
De Meyer a biba i traha 
na Boneiru pa mas ku trinta 
aña i tin un tesoro di ekspe- 
rensia den konservashon i 


maneho di naturalesa. El a 
traha na STINAPA pa pro- 
mé biá na 1991, ora el a krea 
i manehá Parke Marino 
ku el a dirigí pa mas di un 
dékada. Su eksperensia den 
maneho di konservashon ta 
inkluí trabou na paisnan le- 
hano manera Fiji, Indonesia 
i Repúblika di Seychelles. 
Mas serka di kas, De 
Meyer a sigui su enfoke 
riba trabou di konservashon 
di naturalesa ku Dutch Ca- 
ribbean Nature Alliance, un 
ret regional di kontakto di 
organisashonnan di mane- 
ho di área protehá, ku el a 
krea na 2004 i a dirigí pa 13 
aña. Mas resien, el a dirigí 
su mes kompania indepen- 
diente di konseho Nature2. 
De Meyer a anunsiá: “Mi 
ta kontentu di por ta bèk na 
STINAPA i mi ta ansioso 
pa enfrentá e reto nobo akí. 
Miéntras Boneiru ta sigui 
krese, e preshon riba nos 


medioambiente ta oumentá 
dia pa dia, pero kisas nos 
reto mas grandi ta ku Bo- 
neiru ta asina chikitu ku tur 
parti di nos isla ta parti di 
e zona di kosta. Ku e me- 
nasa di kambio di klima ku 
ta birando mas i mas real, 
awor ta tempu pa garantisá 
ku Boneiru ta mas resilien- 
te posibel na kambio. Esaki 
ta nifiká, promé ku tur kos, 
fortalesé nos parkenan i 
hasi e mihó trabou posibel 
pa protehá e diversidat riku 
di bida ku nos tin riba tera, 
na kosta i den laman.” 
Su kontrapartida, Di- 
rektor Finansiero Kerenza 
Rannou, ta keda enkargá 
ku atministrashon finansie- 
ro, ofisina DI STINAPA i 
pa awor e departamentonan 
di komunikashon i di edu- 
kashon. 
Direktiva di STINAPA 
ta partisipá tambe ku a 
kontratá Arantza Jansen 


komo konsehero di rekurso 
humano. El a muda pa Bo- 
neiru resientemente i tin 
un título di BSc. den tra- 
bou sosial di Universidat di 
Kòrsou, ku el a finalisá na 
yüni 2018, spesialisá den 
maneho di rekurso huma- 
no. Mas resien, el a traha pa 
Laboratorio de Médicos na 
Kòrsou. 
Ku e fortifikashon akí 
di e tim di maneho di STI- 
NAPA, ta spera di stimulá 
un kresementu positivo di 
e organisashon. E enfoke 
ta pa tin un ekipo fabuloso, 
pa sigurá ku e esfuersonan 
di konservashon ta eksitoso 
i ku e parkenan ta manehá 
efisientemente. 
STINAPA ke gradisí su, 
partnernan i Gobièrnu di 
Boneiru, pa nan sosten kon- 
tinuo i tin gana di por sigui 
manehá i konservá e parke- 
nan pa e isla di Boneiru. 


KRALENDIJK—Pa motibunan deskonosí un vehíkulo a bai dal den un kurá di kas. 
Esaki a tuma lugá riba kaminda suit Nikiboko.Tantu polis di tráfiko i ambulans a pre- 
sentá na e sitio pa duna asistensia. 
Outo ta dal den muraya 

KON PA NO PREOKUPÁ 


“Ma buska promé e reino di Dios i Su hustisia, i tur e 
kosnan aki lo wòrdu añadí na boso. Pesei, no preokupá 
boso mes pa e dia di mañan; pasobra e dia di mañan lo 
pèrkurá pa su mes. Kada dia tin sufisiente problema di 
su mes.” Mateo 6:33,34(BS) 


Kiko hende mester hasi pa no preokupá? Ta posibel 
pa no preokupá? Komo hende kualke un kos chikí por 
molestiá nos i hiba nos na preokupá. 
E versíkulo di awe ta sali bisa: “Ma buska promé e 
reino di Dios i Su hustisia,”. 
Buska promé – Hasi tur nos esfuerso – Pone na promé 
lugá. 
E reino di Dios – E kosnan ku ta agrad’É – Un bida 
konforme Su Palabra. 
Hustisia – Regla i mandamentu di Dios – Guia segun E 
Palabra. 
Esaki por parse hopi pisá pa nos komo hende tene nos 
mes na dje i kumpli kuné. Ma kumpliendo ku e man- 
dato akí no ke men ku nos lo no enfrentá reto i prueba 
na kaminda. Sigur nan lo presentá. Ma na e momento 
ku nos ta buskando pa agradá Dios segun Su Palabra, 
apesar ku nos kai na kaminda E mes ta lanta nos i 
yuda nos pa sigui padilanti. 
P’esei E ta bisa pa no preokupá pa mañan, atendé ku 
awe. Tempu no ta fásil ma ku Dios na promé lugá den 
nos bida nos ta logra dia pa dia. 
Si ainda Hesus no ta e Rei di bo bida, rekonosé ku bo 
ta un pekador i pidi Dios pordoná bo. E ora ei Hesus ta 
bin biba den bo kurason i bo tambe lo ta kla pa buska 
promé e reino di Dios i Su hustisia. No tarda pasobra 
pa preokupá ta hiba nos kurpa físiko patras; pa no pre- 
okupá i buska e reino di Dios i Su hustisia ta hiba nos 
na bida eterno. 


No preokupá, ma buska promé e reino di Dios i Su 
hustisia! 


Gilda Beukenboom-Sintjago 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia Korsou: 
Franklin Curiel 
13.20 Aki Boneiru: 
Robby Schouten 
14.00 Herensia: 
Pastor Ogando 
15.00 BAPA: 
Noël Gustav & Johannes 
Boekhoudt 


16.00 Aktualidat: 
Rudy Jacobs 
17.00 Aki Boneiru: 
Maskarada 2020 
18.00 Herensia: 
Pastor Daniel Duffis 
19.00 BAPA: 
Munje Oduber - Wine Fransen 


20.00 Herensia: 
Angel Adriano Martilia 
21.00 Dokumental: 
AmiPorBotambepor 
22.00 Herensia: 
Houseman Folly, Eddy Rijna 
& Ank Klomp 
23.00 BAPA: 
Michiel Bijkerk & Cirilio Batista 

KRALENDIJK – Na e 
isla Saba, parti di BES òf 
Hulanda Karibense, nan 
no ta masha kontentu kon 
Duana ta trata nan habi- 
tantenan. Un delegashon di 
Konseho Insular di Saba ku 
tabata di bishita na Boneiru 
siman pasá, en konekshon 
ku selebrashon di ‘Dia di 
Boneiru’, a ekspresá nan 


Konsehalnan ta ekspresá preokupashon durante reunion na Boneiru 
Duana no ta trata habitantenan di Saba korekto 


preokupashon tokante esaki 
durante un reunion ku rep- 
resentantenan di Impuesto, 
bou di dje Duana ta kai. 
E konsehalnan di Saba 
ku a bishitá Boneiru tabata 
Vito Charles, Elsa Peterson, 
Saskia Matthew i Hemmie 
van Xanten. Nan a bisa ku 
nan ta ekspresá sintimen- 
tunan ku ta biba bou di ha- 


bitantenan di e isla tokante 
kon nan ta eksperensiá trato 
di parti Duana, ku no ta a- 
propiá i korekto. 


Karga friu 
Miembro di Konseho 
Insular Vito Charles a bisa: 
“Nos ta kere ku komo em- 
pleado públiko bo mester 
dil mas mihó posibel ku 


hende.” 
Servisio di Impuesto/ 
Duana a rekonosé e situ- 
ashon i nan a keda pa at- 
endé un ke otro. 
Un dje puntonan ku e 
delegashon di Konseho In- 
sular di Saba a atendé tam- 
be, relashoná ku Duana, ta 
e tempu ku ta tuma pa saka 
karga friu/kongelá for di 
haf na momentu ku barku 
yega. 
Charles a aklará: “E 
tempu ku ta tuma pa Duana 
atendé ku e karganan aki a 
bira mas largu i sin ku tin 
fasilidat pa pone e merkan- 
sianan aki, loke ta pone ku 
e prduktonan friu ta deteri- 
orá rápidamente. Esaki ta 
afektá negoshi di e komer- 
siantenan konserní. Nos a 
splika bon kla na Boneiru 
ku mester atendé e asuntu 


Haf di Saba na unda karga ta drenta e isla. 


aki na manera diferente ku 
tur esnan embolbí.” 


Duaneronan lokal 
Manera ta konosí, desde 
aña 2010 ku Hulanda Kari- 
bense a bira realidat, ta for 
di Boneiru ta atendé im- 
puesto i servisio di Duana 
na Saba i St. Eustatius. Na 
kuminsamentu mas, awor 
ménos, ta duaneronan di 
Boneiru tabata traha riba e 
islanan ei. Despues gradu- 
almente a eduká hende di e 
islanan ei mes komo duane- 
ro. 
Segun Elsa Peterson, 
deseo di Konseho Insular 
di Saba ta pa tin mas sa- 
bano mes den funshon di 
duanero. Tambe a diskutí 
opshonnan pa resolvé e ‘is- 
sue’ di idioma relashoná ku 
Duana. 

KRALENDIJK 
– 
Liseo Boneriano lo i- 
nisiá e di dos edishon di 
e programa edukashonal 
di Qredits Boneiru yamá 
‘BeYourOwnBoss’. 
Un 
total di 40 studiante di 
grupo 1 i 2 di MAVO, 
HAVO i VWO lo par- 
tisipá. Tantu nan komo 
nan mayornan ta hopi 
entusiasmá pa nan parti- 
sipashon. 
‘BeYourOwnBoss’ ta 
diseñá pa yuda e studian- 
tenan haña konosemen- 
tu di emprendementu i 
deskubrí nan abilidatnan 
empresarial. 
‘BeYourOwnBoss’ ta 
un inisiativa di Qredits i 
tin komo meta pa stimulá 


Na Liseo Boneriano 
Di dos edishon di Qredits su ‘BeYourOwnBoss’ 


emprendementu bou di 
studiantenan. Durante e 
programa e studiantenan 
ta haña e oportunidat pa 
desaroyá nan abilidat- 
nan empresarial i amplia 
nan konosementu tokante 
empredementu. Lo trata 
diferente tópiko tokante 
emprendemnetu. 
Pensa 
por ehèmpel riba desku- 
brimentu di nan propio 
abilidatnan empresarial, 
trahamentu di un análisis 
di konkurensia i un plan 
finansiero. Tambe nan lo 
duna kontenido na un idea 
empresarial hasiendo uzo 
di un ‘Business Model 
Canvas’. Na final di e pro- 
grama e partisipantenan 
lo presentá nan idea den 


forma di un ‘pitch’ i nan 
lo risibí un sertifikado. 
Dia 11 di sèptèmber 
último a kompartí infor- 
mashon tokante di e pro- 
grama ku e mayornan di e 
studiantenan ku lo parti- 
sipá. E lèsnan lo kuminsá 
dia 19 di sèptèmber i e 
programa lo dura 8 siman 
largu. 
E studiantenan o keda 
repartí den 3 grupo pa 
fasilitá komunikashon i 
partisipashon 
efektivo. 
Mener 
Sullivan 
Chin 
Fung Chun, kende ta un 
Qredits Coach i tambe un 
empresario, lo ta e dosen- 
te prinsipal di e programa. 
Apart di e lèsnan den 
kual lo tratá e tópikonan 


ariba menshoná, lo bai 
bishitá diferente instan- 
sia relevante i empresa- 
rionan na Boneiru. Orco 
Bank komo e partner 
prinsipal di e programa 
‘BeYourOwnBoss’ tambe 
lo fasilitá un seshon to- 
kante di maneho di sèn i 
produktonan bankario ku 
e studiantenan por hasi 
uzo di dje pa manehá nan 
finansa personal i empre- 
sarial. 
Liseo Boneriano su 
enfoke ta pa nan studian- 
tenan por siña proveé pa 
nan mes na un edat yòn 
i asina redusí e preshon 
finansiero ku nan hogar 
por ta eksperensiando. E 
programa ‘BeYourOwn- 


Boss’ ku Qredits ta fasi- 
litá a prueba di por aportá 
na e realisashon di e meta 
aki. Pa e motibu aki e 
skol lo sigui duna su stu- 
diantenan e oportunidat 
pa partisipá na ‘BeYou- 
rOwnBoss’. E programa 
‘BeYourOwnBoss’ 
ta 
aktivo na Boneiru for di 
2021. 
Na promé instante e 
programa a keda ehek- 
utá na MBO i despues a 
keda introdusí na Liseo 
Boneriano tambe. Mas 
informashon 
tokante 
Qredits Boneiru i ‘BeY- 
ourOwnBoss’ riba www. 
qredits.com E wèpsait di 
Boneiru ta disponibel na 
papiamentu i na hulandes. 


Miembronan di Konseho Insular mester ta ehèmpel i 
modelo pa e komunidat ku nan ta representá i sirbi. Lás- 
tima ku na Boneiru, mas i mas, ta ripará ku esaki no ta e 
kaso. Atrobe tin miembronan di Konseho Insular, tambe 
un diputado, den diskushon relashoná ku loke nan a hasi. 
Aña pasá Daisy Coffie, lider di e partido polítiko di M21, 
a bini den publisidat pa motibu ku e no a kumpli ku pago 
di impuesto, kondusiendo na embargo di parti Servisio di 
Impuesto riba su outo. BONERIANO a trese e asuntu aki 
den publisidat. Di mes, manera a bira kustumber na Bo- 
neiru, a ataká e mensahero, esta e korant aki, ku a trese e 
afèr aki den publisidat. 
Siman pasá diputado Hennyson Thielman tabata den dis- 
kushon, pa motibu di un tènt ku e kompania Hype Events, 
a laga armá riba un tereno na Kaminda Lagun. Esposa di 
Thielman a sali splika kon e asuntu ta hinká den otro. 
MPB tambe a saka un komunikado. Aki tambe BONERIA- 
NO tabatin un ròl pa eksponé e asuntu aki den publisidat. 
E siman aki ta turno di Clark Abraham, lider di Demokrat. 
E ta den notisia pa motibu ku su kompania a gana un de- 
staho públiko pa entregá un lote grandi di klechi di kama 
na Fundashon Mariadal, pero despues di mas ku 1 aña 
klechinan no a yega Mariadal, siendo ku el a risibí pago 
adelantá pa e dil aki. Plaka tampoko a bini bèk. 
Atrobe tabata BONERIANO ku a trese e afèr aki den pu- 
blisidat. Nos tabata e mensahero i lo no ta nada straño ku 
lo trata atrobe di silensiá i asta mata e mensahero. Esun 
ku ta trese e mensahe, den e kaso aki, e notisia. 
Asina tin mas kos. Manera e echo ku un miembro di Kon- 
seho Insular a bai Hulanda i laga su kachónan deskuidá 
atras. Un situashon lamentabel i besiñanan a pidi asis- 
tensia di polis, ku a konfirmá ku nan a bai e kas en kes- 


tion i a keda pa papia ku e doño dje kachónan despues, 
komo ku e no tabata na kas. 
Den e kaso aki ta straño ku niun di su koleganan, un di 
nan asina komprometé ku animal, no a hasi niun pregun- 
ta. Silensio! 
Nos ta referí aki na tantu frakshon di MPB komo M21. 
Tur hende sa kon Elvis Tjin Asjoe sa sali na defensa di 
kachó. Pero niun pregunta di parti frakshon di MPB to- 
kante e asuntu aki. 
Daisy Coffie di M21 tambe, ku masha fanfare, den kam- 
paña elektoral a profilá su partido komo defensor di 
kachó. Un partido konsistiendo ademas di un kandidato 
defensor kompletu di kachó, esta Norbert Tadema. Niun 
komentario, niun pregunta! Ta pasobra ta kolega di Kon- 
seho Insular, òf ta pasobra no ta kumbiní? Asuntu di tènt 
sí a kondusí mesora na pregunta. 
Un miembro di Konseho Insular mester tin komportashon 
ehemplar i mester ta modelo pa e pueblo ku e ta repre- 
sentá. Hamas por ta asina ku un konsehal por ta metí den 
asuntunan dudoso, ta manera Wan Tres Porta, ta alko- 
holista ku ta lastra di bar pa bar, òf asta adikto na droga, 
no tin kontròl riba nan asuntunan finansiero, riba nan 
kas i nan famia. Simplemente no por! 
Ta tilda nos di mete den bida privá di konsehal i gober- 
nantenan. Laga nos ta bon kla, boso a skohe pa ta un 
persona públiko, metí ku un di e pilanan mas serio di un 
nashon, su gobernashon. 
Por rabia ku nos, ataká nos i trata di mata e mensahero, 
pero e mensahero aki, yamá BONERIANO, lo sigui vigilá 
nos konsehal i gobernantenan. I na momentu ku ta opor- 
tuno i nesesario nos ta trese e mensahe, sea nan gusta 
òf nò! Sin importá ta ken i kua partido. Sea atvertí! 


KONSEHALNAN MESTER TA MODELO! 

Ata awó tin klechi-gate. Nèt 
esnan ku ta tira lodo henter 
ora riba otro. 


Awèl sí. Na spañó nan ta bisa: “El 
tiro salió por la culata.” 


Inlubidabel© 


E barku Niagara, un 
barku di motor, no tabata 
trahá na e klep di Mar- 
chena. A traha e barku 
aki na Cayman Islands 
riba enkargo di Gobièrnu 
Ingles. E barku mester a 
kumpli ku sierto tareanan 
durante Segundo Guera 
Mundial. Pero no a us’é 
nunka komo tal. El a na- 
begá sí promé ku Alejan- 
dro (Yòmbi) Marchena 
a kumpr’é pa un preis 
atraktivo. 
Na promé instante Ni- 
agara no tabata manera 
hopi hende a konos’é. 
E tabata diferente. E 
konstrukshon riba dje, e 
kabina, kaminda pasa- 
heronan tabata sinta, no 
tabat’ei originalmente. 
Despues 
ku 
Yòmbi 
Marchena a yega na e 


dil pa kumpra e barku 
aki un grupo di persona 
a bai busk’é na Merka pa 
tres’é Boneiru. E grupo 
tabata konsistí di entre 
otro kapitan Jossy Dam- 
mers, Chonchi March- 
ena, Bertrando de Palm 
i Jan Fleur, e último aki 
komo “chief engeneer”. 
Dia 20 di febrüari 1958 
e grupo a sali for di Pen- 
sacola, estado Florida, 
ku e barku aki. Dia 27 di 
febrüari e barku a drenta 
bahia di Kralendijk den 
oranan di atardi. 
E kompra di Niagara a re- 
sultá un bon dil, konside- 
rando ku Niagara a bira 
é medio di transporte di 
pasahero via laman den 
dékada sesenta di siglo 
pasá. A duna e bapor aki 
e nòmber Niagara, komo 


honor na e golèt Niagara 
di Yòmbi Marchena. Ni- 
agara a bira asina kono- 
sí ku te asta a habri un 
ofisina na Kòrsou, den 
e bario Skalo, na unda 
pasaheronan di e isla ei 
por a kumpra pasashi òf 
pa trese paki ku nan kier 
a manda Boneiru. 
Tur djadumingu Niagara 
tabata sali for di Boneiru 
pa Kòrsou. Na promé 
instante tabata sali pa 
nueb’or di mainta pa yega 
tra’i mèrdia. Despues a 
kuminsá sali pa un’or di 
mèrdia, pa yega Kòrsou 
den kareda di sink’or pa 
seis’or di atardi. Niagara 
tabata keda Kòrsou te 
djaluna mainta, despues 
di kua e tabata sali pa 
Aruba ku tantu pasahero 
komo karga. 


Djamars atardi mes Ni- 
agara tabata bèk na 
Kòrsou. E trabounan pa 
karga i deskargá e barku 
tabata sosodé lihé. Taba- 
tin un merkado hopi bon 
di transporte di karga den 
e periodo ei entre Kòr- 
sou i Aruba, loke tabata 
enserá ku tin bia Niagara 
tabata tira dos biahe pa 
siman pa hiba karga Aru- 
ba. E tempu ei barkunan 
hapones no tabata bai 
Aruba. Tabata deskargá 
tur karga ku nan trese pa 
Aruba na Kòrsou. 


Niagara tabata e barku ku 
tabata transportá mayo- 
ria di karga hapones pa 
Aruba. Niagara tabata 
e promé barku òf bapor 
ekipá spesialmente pa 
transportá 
pasahero. 
Promé ku Niagara a bini, 
no tabatin niun barku ku 
stulnan spesial pa trans- 
porte di pasahero. Pasa- 
heronan mester a buska 
un lugá pa sinta riba dèk 
di e barkunan di bela i 
tambe motor aki. Si nan 
tabatin bon relashon ku 
kapitan di un barku asi- 
na, esaki por a fasilitá su 
kama pa nan drumi. 


Den e piso ariba di Ni- 
agara tabatin un kantidat 
basta grandi di stul, na 
unda pasaheronan por 
a sinta kómodamente, 
komo sifuera nan tabata 


den avion. Tambe tabatin 
WC na bordo. E fasilidat 
i komodidat aki a pone 
ku Niagara a bira famoso 
komo un barku ku kua 
tabata organisá ekskur- 
shonnan 
pa 
Boneiru. 
Pasashi entre Kòrsou i 
Boneiru tabata kosta 25 
florin ida i buelta. Na mo- 
mentu ku tabatin ekskur- 
shonnan ku Niagara, e 
doñonan di e barku ta- 
bata haña un pèrmit spe- 
sial. Na e okashonnan ei 
mester a pone mas sal- 
babida na bordo. 
Inspekshon 
di 
Nabe- 
gashon 
tabata 
pone 
komo 
eksigensia 
ku 
mester tabatin un sal- 
babida pa kada hende, 
tantu pa pasahero komo 
miembronan 
di 
tripu- 
lashon. Hopi bia ora ku 
tabatin e ekskurshonnan 
aki, tabata hür e tipo di 
salbabidanan ku por a 
yena ku aire pa pone na 
bordo di e barku. Niag- 
ara a nabegá tur tempu 
sin aksidente òf insiden- 
te grandi. Un bia a surgi 
un kandela den un biahe 
di Aruba pa Kòrsou, pero 
a logra paga e kandela 
aki rápidamente. 
Despues di e morto di 
Yòmbi Marchena, su yu 
hòmber Nilo a keda a- 
tendé ku Niagara. Pero e 
no a sigui traha hopi mas 
ku Niagara. El a bende 
Niagara na Colombia. 


BAPOR NIAGARA 

KRALENDIJK – Ne- 
tamente 
den 
áreanan 
riba laman ku segun af- 


Greenpeace ta konstatá 
Piskeria den área protehá a oumentá fuerte 


spraknan resien mester 
ta protehá, segun Green- 
peace, piskeria a oumentá 


fuertemente. 
E organisashon di am- 
biente marino ta desifrá 


ku piskeria a oumentá ku 
promedio 8,5 porshento 
den e periodo entre 2018 i 
2022. Den e áreanan pro- 
tehá ta trata di un oumen- 
to di 22,4 porshento. Otro 
faktornan tambe, manera 
sakamentu di materia for 
di fondo di laman, ai- 
nda ta forma menasanan 
grandi, e organisashon ta 
atvertí. 
Negoshadónan 
di 
Nashonnan Uní na mart 
di e aña akí a indiká ku 
30 porshento di laman na 
2030 mester ta protehá. 
Tokante e tratado a ne- 
goshá dies aña i ta mira 
e resultado komo unu 
históriko. 
Awanan 
internasho- 
nal ta konta komo laman 
liber, ku komo konsekue- 
nsia ku sí nan por ta pro- 
tehá. Te ku awor sola- 
mente 1,2 porshento di e 
awanan akí ta protehá. E 
negoshadónan tabata di 
akuerdo tokante e teksto 
di e tratado, pero e ehe- 
kushon ainda por dura 
largu. 


Hasi lihé ku ehekushon 
Segun Greenpeace, su 
investigashon ta demostrá 
ku e realidat riba laman ta 
move su mes kontrario na 
e ambishon ku ta stipulá 
den e tratado. P’esei e 
organisashon ta boga pa 
hasi lihé ku e ehekushon 
di e tratado i ku e ehe- 
kushon di e afspraknan. 
Greenpeace a kalkulá 
e aktividatnan di piskeria 
ku koperashon di Global 
Fishing Watches. A mira 
na e kantidat di ora ku 
ta piska, a base di infor- 
mashon habrí tokante e 
posishon di barkunan. 
Segun Furu Mienis, 
investigadó marino di e 
instituto marino, NIOZ, 
ta netamente importante 
pa protehá sitionan spesí- 
fiko den oséanonan. 


Na 
sierto 
sitionan, 
manera rònt di serunan 
di eis i kanalnan bou di 
laman, esaki ta sosodé 
hopi, ta piska tambe hopi. 


Kalentamentu di laman 
Banda di piskeria, e 
posibilidat di sakamentu 
di materia for di fondo 
di laman i kalentamentu 
di laman, ta forma ainda 
menasanan grandi pa e 
oséanonan 
Greenpeace 
ta bisa. Sakamentu di 
metal for di fondo di osé- 
ano, segun e tratado mes- 
ter ta mará na reglanan. 
Nashonnan Uni resiente- 
mente a skùif un desishon 
tokante outorisashon to- 
kante esaki for di dje. En- 
tretantu tin mas empresa 
ta spera pa kuminsá ku 
nan trabounan. 
E organisashon ta mus- 
tra ku por usa e materi- 
anan prima pa transishon 
di energia. Por traha por 
ehèmpel mulina di bientu, 
bateria i outo eléktriko ku 
esaki. E organisashon ta 
enfatisá ku ainda tin hopi 
deskonosí tokante e posi- 
bel konsekuensianan pa e 
bida marino. Solamente 
7 porshento di e fondo di 
laman ta bon studiá. 
E rapòrt di Greenpeace 
ta mirá komo un mensahe 
urgente ku algu mester 
sosodé, sino ta hopi lat, 
Mienis ta bisa. 
“Tin biá te asta mi 
ta pensa, algu ta bai so- 
sodé. E promé paso di e 
tratado naturalmente ta 
fantástiko, pero sí ta kla 
ku realmente mester bai 
ehekut’é.” 
E tratado ta duna nos 
un instrumento fuerte 
pa protehá e oséanonan, 
Greenpeace 
ta 
skirbi. 
Pero awor gobièrnunan 
mester ratifiká e tratado 
urgentemente i sòru pa 
duna reservanan di osé- 
ano espasio pa rekuperá. 


E leinan ku ta regla e relashon ﬁ nansiero i atministrativo entre e enti- 
datnan públiko i Hulanda ta bai kambia! 


Kiko bo ta pensa di e proposishonnan nobo pa fortalesé demokrasia 
lokal? Of di e ideanan pa ménos burokrasía? 


Bo tambe ke duna bo opinion tokante un mihó kolaborashon entre Bo- 
neiru, Saba, Sint Eustatius i Hulanda Oropeo? 


Yuda pensa tokante kambio di e Lei di Entidat Públiko BES i Finansa BES! 


Bai na www.internetconsultatie.nl/wolbesﬁ nbes 
Lesa e splikashon den bo idioma i duna bo opinion. 
Bo por reakshoná te ku 30 di sèptèmber, 17:59 ora lokal. 


E WolBES i ﬁ nBES ta bai kambia. 
Duna bo opinion! 

Flor di Orkidia ta sigui tene aktividat pa su bishitantenan. Dia 11 di sèptèmber Ro- 
cio Chavez tabata invitado spesial i a duna un tremendo charla tokante alzheimer. 
Despues a sigui ku selebrashon di hasimentu aña di algun miembro. 


Charla tokante Alzheimer na Flor di Orkidia 


Anochi di informashon di 
e Kadena di Imigrashon 
pa dunadó di trabou 


Bo tin mester di un pèrmit di trabou pa un trahadó estranhero? Kua kondishonnan 
abo i bo empleado mester kumpli kuné? Kiko ta un dunadó di garantia? Ku plaser 
e partnernan di e kadena di imigrashon ta kontestá e preguntanan aki i otro 
preguntanan. Abo mes tin pregunta? Bo por hasi esaki di biaha. 


Fecha: 
djaweps 7 di sèptèmber (hulandes i ingles) 
djaweps 14 di sèptèmber (papiamentu i spañó) 
Ora: 
19.30 – 21.30 
Lugá: 
Sala Cacique na Plaza – Bulevar Julio A. Abraham 80 na Playa 


Mèldu via meil: louis.coppen@rijksdienstcn.com 


Organisashonnan ku ta partisipá: 
- Asuntunan Sosial i Empleo (SZW) 
- Koninklijke Marechaussee (KMar) 
- Kuerpo Polisial Hulanda Karibense (KPCN) 
- Servisio di Imigrashon i Naturalisashon Hulanda Karibense (IND CN) 

Kralendijk, Boneiru 
15 di sèptèmber 2023 


Mediadó di BES ta partisipá ku riba 4 di òktober 2022 ta 
tuma lugá un referèndùm bou di trahadónan di 
Telbo N.V. Meta di e referèndùm ta pa determiná kua 
sindikato lo keda apuntá pa mayoria di e trahadónan pa 
representá nan. 


Un yamada ta bai na e trahadónan pa partisipá na e 
referèndùm aki. 


Orario: 1:30’or - 4’or di atardi 
Sitio: Sociale Zaken en Werkgelegenheid (SZW) 


ANUNSIO 


Mediadó di BES 


KRALENDIJK – Tin 
un relashon di konekshon 
profundo entre Hulanda i e 
parti Karibense di Hulanda. 
Nos ke hasi mas derecho na 
e relashon importante akí i 
for di embolbimentu kon- 
hunto, solidaridat i rèspèt 
pa otro, traha huntu na bon 
solushon pa problemanan 
sosial spesífiko riba e isla- 
nan. Ku esaki nos ta kon- 
tribuí na responsabilidat 
importante pa e tres mu- 
nisipionan Hulandes den 
Karibe, tin pará den e pro- 
grama di elekshon ‘Nieuwe 
verbondenheid’ di Christe- 
nUnie. 


Servisial 
Boneiru, Sint Eustatius 
i Saba, ta parti di Hulan- 
da, pero e habitantenan di 


Pa yega na bon solushon pa problemanan sosial riba e islanan 
Mas derecho na konekshon ku Reino 


e tres islanan, ku huntu ta 
forma Karibe Hulandes, no 
ta keda tratá tur ora meskos 
ku habitantenan Europa 


Hulandes. 
Tin ménos protekshon 
sosial fuerte pa habitan- 
tenan di BES, mas pobre- 


sa i asuntunan manera un 
number di servisio di siu- 
dadano, BSN, ku no ta bon 
reglá. Muchu hopi biá ta 
lubidá habitantenan di Ka- 
ribe Hulandes na momentu 
di leinan nobo òf maneho 
nobo. Gobièrnu mester ta 
servisial na henter e so- 
siedat, tambe riba islanan 
BES, ku ta kuminsá serka 
un alkansabilidat di míni- 
mo sosial. 


Baha kosto di eksistensia 
ChristenUnie ta haña ku 
mester duna e hendenan 
sufisiente pa bin kla. E en- 
trada di esnan ku ta traha, 
esnan ku tin derecho riba 
kompensashon i pensho- 
nadonan, mester ta haltu pa 
asina e hendenan por kum- 
pra kuminda i fasilitá nan 
den nan eksistensia di bida. 
Mester introdusí un kom- 
pensashon di WW tambe 
na BES i ta enfatisá pa trese 
e ònderstant i penshun di 
behes den liña ku e regu- 
lashonnan meskos ku esaki 
ta konta pa Europa Hulan- 
des. 
Tambe ChristenUnie ke 
pa baha gastu di manten- 
shon di eksistensia. Ta karu 
pa biba riba e islanan, p’esei 
Hulanda ta hasi trabou na 
redukshon di e kostonan pa 
kuminda i pa e uso di elek- 
trisidat, internet i awa, tam- 
be dor di sostené pa generá 
energia lokal, suministra- 
shon di kuminda lokal i 
empresariado lokal. E par- 
tido ta mira tambe krítiko 
na tarifanan di importashon 
dòbel di e kostonan di man- 
tenshon di eksistensia in- 
nesesario. 


Skohe pa mucha 
E kuido pa mucha i e 
sosten di mayor no tur biá 
ta bon reglá. Kombati- 
mentu di pobresa di mu- 
cha tin tambe prioridat na 
islanan BES. Mester bini 
mihó kuido pa muchanan 
ku desabilidat i lei hubenil 
na BES. Akohida di mu- 
cha na islanan BES mester 
bira kompletamente grátis. 
Tatanan tin derecho riba 


mesun fakansi di embaraso 
ku na Hulanda. 
ChristenUnie ke tambe 
pa yuda mayornan yòn. 
Riba islanan BES ta kibra 
embaraso promé ku tempu 
ku un aborto. Ta tristu ku 
hopi muhé ta mira esaki 
komo e úniko salida. 
E partido ke mihó sosten 
pa mayornan yòn i dive- 
rente ayudo pa muhénan ku 
ta na estado. Tambe infor- 
mashon tokante seksuali- 
dat, ku ta kuadra na e kon- 
teksto di e komunidat, por 
yuda pa evitá e kantidat di 
embaraso no intenshoná. 


Igualdat komo punto di 
salida 
Maneho nobo i leinan 
nobo mester konta na Ka- 
ribe Hulandes tambe, ape- 
sar ku esaki ta den liña ku 
e deseo di e gobernantenan 
mes pa desvia for di esaki. 
Por ehèmpel sí regulashon 
ta kuadra ménos pa e eska- 
la òf konteksto kultural di e 
islanan. 
Duna habitantenan di 
Karibe Hulandes un num- 
ber di servisio di siudada- 
no, loke ta importante pa 
partisipá den e sosiedat Hu- 
landes. Mester hasi lihé ku 
regulashon pa habitantenan 
di e islanan tambe haña un 
number di servisio di siu- 
dadano. 


Kambio di klima 
Yuda islanan BES pa ta 
resistibel kontra kambio di 
klima. E habitantenan di 
islanan BES i e naturalesa 
ta hopi vulnerabel pa e kon- 
sekuensianan di kambio di 
klima. P’esei Hulanda mes- 
ter invertí den adaptashon 
di klima i rekuperashon di 
naturalesa. 
E kuido forénsiko na 
Karibe Hulanda no ta na 
òrdu. Esaki ta kondusí na 
situashonnan peligroso riba 
e islanan i den sierto ka- 
sonan tambe na Hulanda. 
Hulanda mester hasi trabou 
pa mihó fasilidatnan forén- 
siko, por ehèmpel dor di in- 
stituí klínikanan di TBS pa 
e parti Karibense di Reino. 


Lider polítiko di ChristenUnie, Mirjam Bikker. 

KARIBE 
HULAN- 
DES – Djárason 6 militar 
di Region Karibe Hulan- 
des por a risibí nan serti- 
fikashon komo instruktor 
den forma di un feneta, e 


6 Militar di Region Karibe Hulandes a bira instruktor 


asina yamá ‘Uiltje’ (pala- 
brua). Ta di promé biaha ku 
Marina Real por otorgá e 
pen aki na 5 militar di Kòr- 
sou i 1 militar di Aruba. 
Siman pasá e instruk- 


tornan nobo aki a demostrá 
mediante un evaluashon 
ku a hasi di nan, ku nan 
ta kompetente pa trein otro 
militar. 
E treinennan, ku des- 


kanso intermedio, a start na 
2020. COVID, diferensia 
di kultura i barera di idi- 
oma, a sòru pa retonan. No 
opstante esakinan e kandi- 
datonan tur e tempu aki a 
keda motivá pa kompletá e 
formashon ku éksito. 
E Hefe di Departamento 
di Formashon di Marina 
Real, KTZ Meijer, perso- 
nalmente a entregá e fene- 
tanan na Kazèrne di Mari- 


na na Suffisant, Kòrsou. 
E logro memorabel aki 
ta un paso grandi pa mili- 
tarnan di Karibe Hulandes. 
E instruktornan for di awor 
por trein reklutonan nobo 
pa bira militar. Banda di 
esei, nan por duna for- 
mashon avansá na personal 
Militar aktual. E 6 instruk- 
tornan nobo ta e promé in- 
struktornan den e parti di 
Karibe Hulandes di Reino. 


KAMBIA DOKTER DI KAS? 


Bo mag di skohe! 
Bon kuido ta nifká hasi e eskohonan korekto. Tambe ora ta trata di bo dòkter di kas! Na 
Kuido i Hubentut Hulanda Karibense (ZJCN) bo por kambia di dòkter di kas entrante 1 di 
òktober . 


Kiko bo mester hasi? 
Dr. M. Lont Huisartsen Praktijk | +599 7175238 
Medical Center Cross Roads | +599 7172246 
Dr. Eijsenga Sentro Mediko Suit/ Sentro Tera Kora | +599 717 0777 / +599 717 8661 
Dr. J. Castro Tase Sentro Mediko Rincon |+599 717 6250 


‘Download’ e formulario di registrashon riba www.zvkcn.nl. 
Bo por yama tambe (715 8899) òf meil na 
info@zorgverzekeringskantoor.nl pa e formulario. 


Despues yena e kambio riba e formulario i entregá esaki 
promé ku 1 di òktober na ZJCN, Kaya Grandi 91. 


Konfabel, hustu i aksesibel, esei nos ta sigurá bo! 

AVIASHON 


ATLANTA – Un buelo 
di Delta djis promé ku a- 
terisahe, a keda alkansá 
pisá dor di turbulensia 
fuerte. Tantu e personal di 
kabina komo pasaheronan, 
a resultá heridá. 
Buelo di Delta DL175 si- 
man pasá a sali for di Mi- 
laan Malpensa Airport pa 
Atlanta Hartsfield-Jackson 
Airport, ku 151 pasahero i 
14 miembro di tripulashon 
na bordo. E buelo a bai sin 


Diesun pasahero den hospital despues di turbulensia 


problema, te na momentu 
ku e tabata aserkando Está- 
dos Unídos. 
Algun minüt promé ku 
aterisahe e Airbus A350- 
900, registrashon N576DZ, 
a keda alkansá pa turbu- 
lensia fuerte. Un pasahero 
a deskribí esaki komo lo 
siguiente: “E tabata fuerte 
i mi a pensa ku nos ta bai 
kai.” 
Komo konsekuensia di 
e turbulensia, 11 pasahero 


mester a bai hospital. Mes- 
ter a saka minimal un di 
nan ku brandcard for di e 
avion. 
Segun testigunan, dor 
di e turbulensia pasahero- 
nan a keda saká for di nan 
stul. Algun di nan a dal nan 
kabes kontra di e bakinan 
di ekipahe. 
National Safety Trans- 
port Board (NTSB) a ku- 
minsá un investigashon na 
e insidente. 


HAWAI – Aktualmente 
solamente tres kompania di 
aviashon ainda ta hasi uso 
di e Boeing 717. Tur kom- 
pania di aviashon a duna 
di konosé ku nan ta saka e 
tipo den fase i remplas’é ku 
tiponan mas ekonómiko. 
Boeing 717 ainda ta bula 
pa Delta Airlines, Hawaiian 
Airlines i QantasLink. Del- 
ta i Qantas anteriormente 
a duna di konosé ku nan ta 
manda e avion ku penshun, 
respektivamente na 2024 i 
2025. 


Fin di Boeing 717 na bista 


Ámbos 
kompania 
a 
skohe e Airbus A220 komo 
remplasante pa e 717. 
Hawaiian Airlines tambe 
awor ta laga sa di ke tuma 
un desishon lihé tokante e 
remplaso di e avion bieu. 
Meskos ku Delta i Qantas, 
ta menshoná e A220 komo 
kandidato. 
Te dos aña pasá Volotea 
di Spaña tambe tambe ta- 
bata bula ku Boeing 717. E 
kompania a skohe pa rem- 
plasá e avion dor di Airbus 
A319 i A320. 


Ku e anunsio di e tres 
usuarionan aktual, parse 
pues ku esaki ta final di e 
717. Tòg tin speransa pa 
algun di e avionnan di èks 
Volotea. E kompania di 
charter Merikano, Global 
Crossing Airlines, proba- 
blemente ke hasi uso di e 
avionnan 717 komo buelo 
charter entre Florida i e 
área Karibense, manera a 
empresa ya ta hasi ku su 
A320. Den pasado TUI 
Nederland a yega di hür un 
kantidat di Airbus mas biá. 


SCHIPHOL – Ya pa 
hopi aña ta mir’é ta bin, 
pero djárason siman pasá 
finalmente e promé Airbus 
A321LR a baha na Schi- 
phol. E promé buelo di e 
kompania 
Merikano 
di 
kosto abou ku ta bai ataká 
e monopolio di SkyTeam, 
ku KLM i Delta Airlines, 
riba e ruta popular di Am- 
sterdam pa New York JFK. 
E yenamentu bunita akí 
pa konsumidó konsiente di 
preis, e ora ei a haña tambe 
un bon biní kayente na su 
yegada. 
Na promé instante pues 
konkurensia pa prinsipal- 
mente KLM. Un kompa- 
nia nobo ku sa bon di tene 
kuenta riba e chikitu i no ta 
miembro di e propio alian- 


Bon biní kayente pa JetBlue 


sa. Sinembargo momentu 
ku wak mas aleu, e yegada 
di JetBlue ta nifiká tambe 
mas konkurensia pa Schi- 
phol. I apesar ku e ta zona 
kontroversial, JetBlue ta 
atendiendo pa hasi posibel 
buelonan transatlántiko di 
punta pa punta, e antagoni- 
sta den e storia eksitoso di 
e hub-nan di Nort Europa. 
Te ku poko bula riba o- 
séano tabata tereno eksklu- 
sivo di widebodies. Avion- 
nan grandi ku mas espasio, 
un business class amplio i 
te asta tin biá mas piso. Es- 
aki pa e simpel motibu ku 
e narrowbodies chikitu, ku 
un solo pasio ku nunka por 
a alkansá mas di seis ora di 
buelo pa por a krusa oséano 
atlántiko. 


EINDHOVEN – No 
solamente Schiphol ta 
tuma 
medida 
kontra 
molèster di avion i emis- 
hon. 
Tin otro medida tam- 
be, manera ponementu 
di kámara di zonido. Ku 
esaki nos por monitòr 
zonido, CEO di Sorama 
Rick Scholte, ta splika. 
Ku e kámaranan akí 
por mira sí un avion ta 
taksi riba un òf dos mo- 
tor. Ku wowo ku no por 
kontrolá esaki. 
Pero un ke otro ta dife- 
rensiá sí pa loke ta trata 
zonido i uso di energia. 
Pues e ta tambe un medio 
probá pa bai kontra emis- 
hon. 
Dor di atendé ku zoni- 
do na Eindhoven Airport, 
nan sa ku den konsulta ku 


Kámara na Eindhoven Airport 
kontra molèster di zonido 
e kompanianan pa baha 
e molèster di zonido, 
Scholte ta bisa. 
Un siguiente paso den 
e koperashon ta relashoná 
ku midimentu di fuen- 
tenan di zonido domi- 
nante serka sierto manio- 
bra di avionnan den aire. 
Scholte ta spera ku e 
inovashon akí, loke e ta 
yama komo Brainportre- 
gio, pasobra ei e ta sintá 
den sanger, por kondusí 
ku Airbus i Boeing ku 
e data risibí ta bai pensa 
tokante e parti dilanti di 
nan tema i asina huntu 
yega na un ambiente mas 
limpi. 
Eindhoven Airport ta 
e promé aeropuerto na 
mundu ku ta skohe pa un 
tipo di kámara di zonido 
Sorama. 

ARUBA 
NOTA INTERNASHONAL 


LIMA – Dòkternan 
den nortost di Perú a ska- 
pa bida di un mucha hòm- 
ber di dos aña ku a guli 
ocho angua, media lokal 
ta informá. Te riba kama 
di operashon numa a sali 
na kla ku e mucha tabatin 


Despues ku el a guli ocho angua 
Dòkternan ta skapa bida di mucha 


doló di barika fuerte. 
“Una bes ku nos tabata 
den kamber di operashon 
i a habri su barika, nos a 
haña e anguanan,” un di 
e dòkternan a bisa media 
lokal. 
E anguanan ku a haña 


den barika di e mucha ta 
keda usá pa bakuná bes- 
tia na e kunuku kaminda 
mama di e mucha ta tra- 
ha. 


“Kisas el a guli e an- 
guanan momentu ku e ta- 
bata hunga,” media lokal 
ta informá. Despues di 
e operashon e mucha no 


tabata den peliger di bida 
mas. 
E operashon a dura un 
ora i 47 minüt. 


GROENLAND – A 
saka e barku di turista ku 
djaluna último a pega den 
un parti na ost di Groen- 
land. Un barku di peska a 
logra pa hasi esaki duran- 
te marea haltu. 
Intentonan anterior e 
siman akí pa saka e barku 
luhoso ku 206 hende na 
bordo, no a logra. Ocean 
Explorer di 104 meter di 
largura, awor ta nabegá 
awor pa un haf, kaminda ta 
bai mira e daño na e parti 


NUUK – Un barku di 
turista a pega den nortwèst 
di Groenland, asina Joint 
Arctic Command (JAC) di 
e forsa armá Danes, ta in- 
formá. Na bordo tin 206 
hende i e ayudo pa e hende- 
nan akí ainda ta laga spera 
riba dje un ratu. 
Ocean Explorer, mane- 
ra e barku ta yama, a 
pega djaluna den un parke 
nashonal na Alpefjord, un 
1400 kilometer asina for 


Barku di turista pegá na Groenland 


di e kapital Nuuk. Un tim 
di reskate pa mas tardá por 
yega djabièrnè pa ofresé e 
ayudo nesesario, mirando e 
barku di marina Danes ku 
ta mas pegá ta na un distan- 
sia di un dos mil kilometer 
asina. E ta na kaminda sí pa 
e barku di turista. 
Brian Jensen, hefe di 
operashon JAC, ta yam’é 
un situashon preokupante. 
“Pero den e situashon spe- 
sífiko sinembargo nos no ta 


mira peliger direkto pa bida 
di hende i ambiente mari- 
no.” A pidi un otro barku di 
turista ku ta den besindario, 
pa mantené e situashon 
na bista. Tambe a bisa ku 
Ocean Explorer mes por 
sali na momentu di kambio 
di marea. Te ku awe esaki 
no a sosodé. Un bosero di e 
kompania krusero Oustra- 
liano Aurora Expeditions, a 
bisa ku tur hende na bordo 
ta seif i bon. 


A saka barku krusero pegá 


abou di e barku. E doño 
a informá ku no tin bu- 
raku parti abou di e barku 
i tampoko sushamentu di 
ambiente marino. 
Tur pasahero ta bon. 
Awor ta hiba nan e haf 
mas pegá i pa despues re- 
gresá kas. 
E barku di turista a pega 
den besindario di Alpen- 
fjord den e parke nashonal 
nortost di Groenland, ku 
ta konosí pa su serunan di 
eis haltu. 


Groenland ta un pais 
independiente dentro di 
Reino Danes. E tin su 
propio gobièrnu, pero ta 
dependiente entre otro di 
defensa di Dinamarka. 

ARUBA 
STATIA/SABA/ST. MAARTEN 


ISLANAN ARIBA -- 
Defensa ta tene entre 11 di 
sèptèmber i 29 di sèptèmber 
un ehersisio di yudansa di 
emergensia den kaso di un 
orkan riba Islanan Ariba. 
Den esaki tin ehersisionan 
tambe huntu ku diferente 
sosio di seguridat riba e is- 
lanan. Defensa ta trein esa- 
ki ya asina e militarnan por 
keda desplegá rápidamente 
i ku efikasia na momento di 
un menasa real di orkan. 
Despues di e transfe- 
rensia den direkshon di Sint 
Maarten, Saba i Sint Eusta- 


Defensa ta hasi ehersisio na Islanan Ariba 


tius, ta tuma lugá aktividat- 
nan chikitu, repartí riba e 
diferente islanan. 
E unidatnan lo hasi uso 
di nan estadia tambe pa 
sera mihó konosí ku tur tres 
isla i e sosionan relevante 
establesé einan, tal manera 
organisashonnan guberna- 
mental, 
organisashonnan 
no-gubernamental i empre- 
sanan ku ta desempeñá un 
papel importante den yu- 
dansa di emergensia. 
Mayoria parti di e mili- 
tarnan ya kaba ta presente 
den region Karibe i ta kon- 


sistí entre otro di unidatnan 
di Forsanan di Eskuadron 
di Marina Carib Aruba, 
e barku di Marina Zr.Ms. 
Pelikaan, botonan FRISC i 
algun otro unidat di apoyo 
tantu di e flota komo di in- 
fanteria di Marina. 


Ademas tin presente na 
Sint Maarten permanente- 
mente un destachamentu 
di Marinir. Dor di trein na 
Islanan Ariba, na momentu 
di un menasa real di orkan, 
ta posibel pa direktamente 
despues ku esaki pasa, por 


bai over na brinda yudansa 
di emergensia i salba hen- 
denan den peliger. 
Tambe den un situashon 
asina, e militarnan por sos- 
tené outoridatnan sivil i 
aportá na órden i siguridat 
públiko. 


THE BOTTOM – Dos 
Sabano mas aspirá pa bira 
pilot, Mario Zagers i Ed- 
ward Zaegers, djadumingu 
a bandoná e isla pa inisiá 
un treinen di bulamentu na 
Spectrum Airways Flight 
Training i Career College 
na Canada. 
Ku e atkisishon di Za- 
gers i Zaegers, Spectrum 
Airways aktualmente tin 
kuater studiante den su 
pakete spesial pa pilotnan 
Karibense. E otro dosnan ta 


Dos studiante di Saba ta sigui treinen di pilot 


Kimson Guerrier i Micaiah 
Liburd, tambe di Saba. 
Yamá oportunidat pa e 
shelu, e pakete spesial ta 
inkluí aporte ku Imigrashon 
Kanades, registro ku se- 
guro sosial i habrimentu di 
un kuenta di banko lokal, 
meskos tambe e opshon pa 
deskuento riba kas i plan- 
nan di kuminda na e fasili- 
datnan di skol na Ontario’s 
Parry Sound Airport. Adi- 
shonalmente, studiantenan 
Karibense lo risibí regalo di 


bon biní i paña di friu. 
Studiantenan Karibense 
ta sigui tambe dos aña di 
skol pa lisensia di pilot 
komersial avansá, ACPL. 
Spectrum Airways a indiká 
ku e ta bai kuminsá ku un 
programa spesial pa pilot- 
nan Karibense basá riba e 
éksito di e Sabano Jozua 
i Avant Baker, kendenan 
awor ta ko-pilot na Wind- 
ward Islands Airways In- 
ternational (WINAIR). 
Zagers i Zaegers dja- 


mars a partisipá na e gran 
apertura di e fasilidat di 
treinen di pilot di Spectrum 
Airways. Nan tabata kom- 


pañá pa Wingrove Baker di 
Spectrum Airways Carib- 
bean Development, kende 
ta tata di Jozua i Avant. 


PHILIPSBURG – Kue- 
rpo Polisial Sint Maarten 
(KPSM), ta anunsiá su 
kompromiso pa promové 
literatura durante luna di 
sèptèmber. KPSM ta brasa 
e inisiativa ku e meta pa 
promové un kultura di lesa- 
mentu i edukashon huntu 
ku skolnan na Sint Maarten 
i Biblioteka. 


Kuerpo Polisial ta promové literatura 


Literatura ta un abili- 
dat fundamental ku ta em- 
poderá individualnan, me- 
horá nan oportunidatnan i 
laso ku komunidat . 
Rekonosiendo e impor- 
tansia di literatura den nos 
sosiedat, KPSM ta tuma e 
paso proaktivo pa kurashá 
lesamentu 
huntu 
ku 
e 
hubentut di Sint Maarten. 

ORANJESTAD -- Mas 
y mas hende ta ripara cu na 
Colombia tin un situacion 
cu no ta mucho agradabel 
ya cu ta sumamente bisto 
cu desde cu Gobierno for 
di aña pasa a reduci gasto 
den cuido medico di AZV 
y formalmente tambe den 
pashentnan cu tin cu wordo 
trata den exterior, loke por 
a afecta hospital y centro- 
nan medico na Colombia 
tambe. 
A cuminsa bira hopi fre- 
cuente awor cu pashentnan 
cu ta biahando pa e pais 
menciona pa tratamento 
medico, ta ser confronta cu 
varios situacion caminda 
sea no por haya un dok- 


Reclamonan di trato medico na Colombia ta sigui aumenta 


ter mesora, of no por ser 
someti na sea un ct-scan of 
MRI of cualkier otro apara- 
to specialisa pa determina 
kico nan ta sinti. 
A publica recientemente 
caba di un caso caminda 
un pashent a pasa casi cua- 
ter luna y mey interna den 
cuido intensivo, saliendo di 
un infeccion pa otro, di un 
virus pa otro sin cu por a 
haci algo otro. 
Pa colmo ta un pashent 
cu a biaha riba su propio 
gastonan y mester a paga 
miles y miles di florin pa e 
temporada aki cu el a pasa 
na Colombia pero awor ta 
surgi cu tin mas di e tipo di 
casonan aki. 


A cuminsa bira un tradi- 
cion na cualkier ciudad Co- 
lombiano caminda pashent- 
nan Arubiano ta bay busca 
atencion pa nan salud, cu 
sea no tin specialista cu por 
atende nan mesora of cu tin 
cierto mashinnan cu ta for 
di servicio y cu esakinan lo 
tuma casi cinco pa dies dia 
pa nan drecha esaki. 
Mas y mas ta mustra cu 
den algun di e ciudadnan 
Colombiano aki, lo por tin 
henter un cadena di profe- 
sionalnan medico di dok- 
ter pa nurse, di personal di 
administracion di hospital 
of clinica di dokter, te cu 
administracion di hotel of 
otro luganan pa hospeda. 


E posibilidad lo por ta 
grandi cu eynan lo tin un 
sistema pa sigui retene un 
pashent mas tempo cu por 
pa asina saca probecho fi- 
nanciero den cualkier insti- 
tucion cu ta forma e cadena 
aki. 
SVB na Aruba a bin ta 
ricibi hopi keho for di pa- 
shent of famia di pashent- 
nan cu tabata of ta na Co- 
lombia, caminda hopi di 
nan ora cu nan yega te na e 
hotel palabra, nan ta wordo 
confronta e ora cu e mashin 
cu cual tin cu haci test, no 
ta funcionando y esey lo 
dura dos pa tres dia. 
Cualkier tipo di stagna- 
cion lo por nifica mas gasto 


finaciero pa e pashent of su 
famia ya cu den mayoria di 
caso, no a wordo anticipa 
cu lo presenta e tipo di situ- 
acionnan aki caminda den 
ultimo lunanan, constante- 
mente ta ser avisa cu un of 
otro mashin no ta funciona 
y tin cu warda algun dia pa 
drecha esaki. 
E situacion no ta mustra 
mucho positivo pero ta na 
su luga pa SVB di Aruba 
laga haci un tipo di inven- 
tario di loke ta pasando na 
varios di e clinicanan cu 
cual AZV y SVB ta traha 
cu nan, pa asina determina 
si realmente tin hustifica- 
cion pa e situacion aki cu ta 
afectando hopi hende. 


ORANJESTAD - Di- 
aranson 
mainta, 
Prome 
Minister Evelyn Wever- 
Croes hunto cu Presidente 
di Parlamento Edgar Vroli- 
jk, a bishita Colegio EPI en 
conexion cu e proyecto di 
innovacion cu EPI a entrega 
y gana cu ne, pa loke ta e 
competencia di Edutech. 
Prome Minister a indica 
di ta sumamente contento y 
orguyoso pa mira e creati- 
vidad cu nos studiantenan 
ta resalta na momento di 
bin cu un proyecto di in- 
novacion pa nan scol. EPI a 
presenta un concepto dife- 
rente y hopi interesante. 
Compara cu otro scolnan, 
EPI su proyecto tabata mas 
enfoca riba e docentenan, 
cu e meta pa despues yega 
na e alumnonan a traves 
di e docentenan y prepara 


Pa loke ta trata e "proyectonan di innovacion" 
EPI por mira e creatividad cu ta resalta den studiantenan 


nan pa e habilidadnan di 
siglo 21. Mas di aplica pa 
solamente "hardware", e 
proyecto a enfoca riba con 
ta prepara e hendenan pa ta 
exitoso den futuro. Durante 
e bishita, Prome Minister 
y alumnonan a hunga un 
wega di quartet mientras 
a papia di e habilidadnan 
necesario pa tanto alum- 
nonan como docententenan 
por ta exitoso den siglo 21. 
Pa loke ta e futuro di 


Edutech y mirando e interes 
di e scolnan pa ta parti di 
e proyecto aki, Gobierno a 
tuma e decision di sigui un 
aña mas cu ne. Tambe, ta 
pidi tur e scolnan pa cum- 
insa diseña nan proyecto di 
innovacion di trempan, ya 
cu e competencia lo ta uno 
fuerte. Prome Minister ta 
felicita EPI cu a logra gana 
cu nan proyecto presenta, y 
ta gradici Futura pa contri- 
bui na esaki. 

NOORD-HOLLAND 
– Na diferente sitio den 
Noord-Holland tin men- 
shon di daño i molèster 
di awa, despues di bientu 
fuerte i yobida fuerte dja- 
mars anochi. Banda di 8’or 
a kuminsá supla ménos. 
Entre 6’or i 8’or, tabatin 
menshon di hopi bientu ku 
rafaga di te 93 kilometer pa 
ora. 
Na entre Medemblik, 
Den Helder i Den Burg, a 
notifiká di molèster di awa, 
NH Nieuws ta skirbi. 


Daño debí na bientu fuerte 
Hopi awa a kai den kor- 
to tempu, na Den Helder a 
midí un 40 milimeter asina. 
Na e krusada di Aven- 
horn di A7, un palu a kai 
riba kaminda. Den West- 
erland un palu grandi a kai 
riba un outo momentu ku 
ainda e shofùr tabata den 
e outo. Apesar di e daño 
grandi, e shofùr mes por a 
subi riba e outo pa despues 
ambulans hib’é hospital. 
KNMI tabatin kódigo 
hel pa henter e área, ku en- 
tretantu a vense. 


HULANDA – Un riba 
seis hende ke kome mas 
salú, pero ta bisa ku no por 
paga pa esaki, a sali na kla 
for di un investigashon di 


Un riba seis hende ku ke kome mas salú no por paga 


Ofisina Sentral di Stati- 
stik, CBS. CBS a buska 
hende ku ta indiká ku nan 
ke kome mas salú. Kasi un 
terser parti di e adultonan 


na Hulanda gustosamente 
ke kome mas salú, pero di 
e grupo akí 17 porshento ta 
bisa ku nan tin muchu tiki 
sèn pa kumpra produktonan 


saludabel. Tambe hopi es- 
nan puntrá, 46 porshento, 
a duna di konosé ku otro- 
nan ta buska algu pa nan 
por kome poko mas salú. 
Un otro motibu menshoná 
ta ku e hendenan ta haña 
difísil pa kome insaludabel, 
39 porshento. Hendenan ta 
bisa ku nan ke hasi eskoho 
di kuminda pa minimalisá 
e chèns riba problema ku 
salú òf malesa. Un parti ta 
bisa tambe ku nan ke sinti 
nan mes mas fet, un aparen- 
sia mas bunita, baha di peso 
òf no subi mas di peso. Di e 
hendenan ku tin sobre peso 
serio, so-lamente mitar ta 
bisa ku nan ke kome mas 
salú. Nan ta konsiderá strès 
komo e motibu mas impor- 
tante di kon nan ta kome 
insaludabel. 
Banda di e parti di esnan 


puntrá ku a duna di konosé 
ku gustosamente nan ke 
kome masa salú, tabatin un 
gran parti ku a bisa ku nan 
no ke. Ta trata di 58 porsh- 
ento di 18 plùs. Nan a duna 
di konosé ku nan no ta haña 
nesesario pasobra ya nan ta 
kome salú. Sinku porshento 
ta mantené nan mes ku ya 
nan ta kome salú sufisiente, 
5 porshento no ta komiendo 
salú i 1 porshento ta haña 
ku komementu salú no ta 
importante.Anteriormente 
e aña akí a resultá for di 
e enkuesta di konsumo di 
kuminda di RIVM, ku Hu- 
landesnan e último añanan 
a kuminsá ta kome i bebe 
mas salú. Den esaki a tene 
kuenta sí ku mayoria Hu- 
landes ainda no ta kumpli 
ku e konseho di e konseho 
di salú. 


GRONINGEN 
– 
Djaweps mainta Polis a 
detené un sospechoso 
relashoná ku un kaso di 
tiroteo den e sentro di 
Groningen. 
Durante 
e 
tiroteo 
djárason anochi dos per- 
sona a resultá heridá. 
Despues di e tiroteo e 
kulpabel a hui. 
E tiroteo a tuma lugá 


Detenshon pa tiroteo 


banda di 3’or di mar- 
dugá den Poelestraat, un 
kaya ku ta sali riba Grote 
Markt. 
A tira mas biá. Tokan- 
te e suseso no tin nada 
konosí. 
Ambulans a hiba e 
heridonan hospital. 
RTV Noord ta informá 
ku un di e víktimanan ta 
grave. 

WILLEMSTAD 
– 
Ayera 14 di sèptèmber 2023 
Inter-Assure Insurances ta 
eksistí 30 aña. CEO-doño 
Justus van der Lubbe ta 
konvensí ku su kompania ta 
distinguí su mes na promé 
lugá danki na su personal. 
Pa e kompania di seguro, 
kalidat ta nifiká hopi mas 
ku un bon konosementu di 
e materia. Mes òf mas im- 
portante ta un bon atmós- 
fera na ofisina. ‘Tur em- 
pleado sa kiko nan mester 
hasi i kon nan mester hasié, 
i nan sa ku nan ta altamente 
apresiá.’ Pa loke ta kliente 
tambe semper Inter-Assure 
a pone kalidat dilanti. Un 
vishon importante tabata 
semper pa no fiha riba volú- 
men pero riba ‘mihó kli- 
ente’, entre otro famianan 
hóben ku tin trabou i ku a 
edifiká algu huntu. Hopi bi- 
aha esei ta relashonnan só- 
lido ku ke seguridat pa nan 


Inter-Assure CEO Justus van der Lubbe: 
‘E pregunta pa futuro ta si nos ke bandoná aktitutnan dañoso’ 


kas, outo òf otro pertenen- 
sia i ku ta motivá pa paga 
un prima pa esei. E krese- 
mentu konstante di e último 
tres dékadanan aki ta mus- 
tra ku e fórmula di kalidat 
aki a duna fruta. 
Inter-Assure a kuminsá 
na 1993 na Kòrsou for di un 
kamber di kas di CEO Jus- 
tus van der Lubbe, despues 
ku el a gana eksperiensia na 
St. Maarten trahando pa e 
ofisina di seguro di su tata, 
J.P. van der Lubbe. Na 1991 
papa Van der Lubbe a bende 
su ofisinanan na Amster- 
dam, Kòrsou, Aruba i St. 
Maarten. Mei aña despues 
ku Justus a kuminsá riba su 
mes for di kas, el a usa e sèn 
di benta di su akshonnan 
den e ofisina na St. Maarten 
pa kumpra un kas modesto 
den 
Mercuriusstraat 
na 
Kòrsou i hasié un ofisina. 
No opstante tur reto e pro- 
mé añanan, Inter-Assure a 


logra haña tur agensia di 
tur kompania di seguro lo- 
kal i algun na Hulanda. ‘Na 
2011 m’a bai Banko Sentral 
ku e petishon pa por operá 
komo kompania di seguro 
tambe aparte di mákelar 
outorisá di seguro. A base 
di un trayektorio di kasi 25 
aña mi por a mustra ku nos 
a krea un kartera solvente. 
For di 2012 nos ta operá 
komo mákelar di seguro í 
kompania di seguro den e 
ofisina na Saliña ku nos a 
desaroyá huntu ku e arkitek- 
to Kurasoleño prof. ir. Car- 
los Weeber. Pa fin di 2022 
nos tabatin un solvensia di 
304%. Sr. Van der Lubbe ta 
konstatá ku e gobièrnu akí 
ta habrí pa inisiativa nobo. 
Esei ta un kambio positivo, 
maske gobièrnu mester ta 
mas realista tambe den e 
sektornan kaminda no tin 
sufisiente hende pa hasi 
e trabou. Pero loke no a 


kambia nada i entre tantu 
hasta ta parse ireversibel, 
ta deskuido di e desaroyo 
di habitantenan di Kòrsou. 
Por ehèmpel, un komunidat 
krítiko lo no a pèrmití nun- 
ka pa kuido di grandinan 
dehumanisá pa gran parti 
di e forma akí. I hende lo a 
nota masha tempu ku kuido 
di salú apenas tin keber ku 
kuido, i ku komunidat mes 
lo mester paga debenan pa 
un edifisio di hòspital mu- 
chu karu. Meskos ku siu- 
dadanonan lo haña nan ta 
paga refinanshamentu di 
ENNIA. Pero ta parse aki 
ku hende no ke siudadano 
bon informá. P’esei ta laga 
enseñansa sigui chambuká 
i produsí hóbennan ku hopi 
biaha no ta dominá idi- 
omanan ku nan mester pa 
nan por informá nan mes 
ampliamente. 
Segun sr. Van der Lubbe 
e pregunta grandi pa futuro 


ta si nos ta dispuesto pa ban- 
doná aktitutnan ku ta kousa 
problemanan eksorbitante. 
Por ehèmpel, laga kos bai 
numa i laga e generashon 
mas hóben karga e kon- 
skuensha. I tambe e papel 
di víktima ku sa kai aden 
pa hui responsabilidat pro- 
pio kaminda ta kumbiní. ‘E 
tendensia di hustifiká kos 
bisando ku ta dor di loke a 
pasa den pasado, parse un 
chòis konsiente. Pasobra 
e ora ei niun hende no ta 
ripará ku gobièrnu ta tene 
nos chikitu i niun hende 
no ta sinti su mes yamá pa 
pone man na obra. Sin duda 
mester registrá pasado di un 
forma kla i kompletu, i hasi 
esei aksesibel pa tur hende. 
Pero ta dañoso pa skonde 
tras di esei en bes di krea 
e kondishonnan huntu pa 
sali for di nos problemanan. 
Kòrsou i su poblashon bal 
muchu mas ku esei. 


WILLEMSTAD-- Re- 
sientemente a tuma lugá 
apertura di EducationUSA. 
Ta trata aki di un sentro di 
edukashon merikano ku ta 
ubiká den e edifisio di SSC 


Apertura Education USA 


na Molenplein, Otrabanda. 
Promé Minister sr. Gil- 
mar Pisas, huntu ku algun 
miembro di Gabinete Pisas 
tabata presentá i tabata en- 
kargá ku e parti ofisial. 


W I L L E M STA D — 
Reshèrshinan di VVC a 
hasi detenshon di un per- 
sona riba djárason 13 di 
sèptèmber. 
Kontinuando ku inves- 
tigashon den un kaso di 
hinkamentu ku a tuma lugá 


Detenshon pa e.o intento di asesinato 


dia 11 di sèptèmber na un 
establesimentu riba Schot- 
tegatweg-West, e personal 
enkargá ku e investigashon 
a bai na un adrès den Haiti- 
weg, na unda nan a de- 
tené e hòmber sospechoso 
V.M.T. di 58 aña di edat 


nasé na Kòrsou. 
E hòmber ta keda sos- 
pechá di intento di homisi- 
dio, intento di asesinato 
pre-meditá i maltrato ku 
arma. 

ARUBA 

KRALENDIJK – E 
klup di entrenamentu fi 
Futbòl, NOORD FC, ta in- 
vitá mucha hòmber i muhé 
entre 9 i 13 aña,, pa parti- 
sipá na un seshon di futbòl 
grátis djasabra 16 di sèp- 
tèmber. E seshon ta tuma 
lugá na e fèlt di ATC entre 
mitar di nuebe i 12’or di 
mainta bou di guia di en- 
trenadónan sertifiká, entre 
kua un entrenadó di kiper i 
tambe asistensia di EHBO, 
na e sitio. 
E 
seshon 
di 
entre- 
namentu no ta primintí di 
ta agradabel so, pero lo den 
bista di e metodologia di 


Seshon di futbòl pa mucha di NOORD FC 


entrenamentu i e filosofia 
di NOORD FC. Esakinan 
ta basá riba balornan fun- 
damental, manera disiplina, 
rèspèt, dedikashon, apoyo, 
kustumber i metanan salú. 
Ta un chèns pa no sola- 
mente mehorá téknikanan 
di futbòl, pero tambe pa 
krese komo individuo. 
Pa ta sigur di lugá i pa 
inskribí pa e seshon grátis 
akí, por manda un mail na 
info@noordc.com 
Ta tuma 30 inskripshon 
i despues ta sera e registra- 
shon. Menshoná den mail si 
ta kiper, pa kua tin 4 lugá 
disponibel. 


E seshon ta ofresé lugá 
na mucha hòmber i mucha 
muhé bou di 11 aña, ku es- 
pasio pa 30 partisipante i 
4 lugá disponibel pa kiper. 
E seshon akí ta di mitar di 
nuebe pa 10’or. 
Pa mucha hòmber i mu- 
cha muhé bou di 13 aña, tin 
lugá tambe pa 30 partisi- 
pante, ku 4 lugá disponibel 
pa kiper. E seshon akí ta di 
mitar di diesun pa 12’or. 
Pa mas informashon i 
aktualisashon, por bai e 
website di NOORD FC: 
www.noordfc.com, òf sigui 
página di via Noordfc. 


KRALENDIJK--Dja- 
sabra 9 di sèptèmber SV 
Hobon a sigui ku su pro- 
grama normal despues di 
un vakashon na hermana 
Isla Kòrsou. 
Hobon a topa ku e ekipo 
di Suri Friends den stadion 
di Playa. Árbitro ku a di- 
rigí e partido tabata Nando 
Baka Bernabela. 
E partido a kuminsá 
5or i trinta (17:30pm). Un 
partido ku por a mira ku 
Suri Friends no a bin pa 
basilá. Suri Friends ta ku- 
minsá bon den e partido i 


Suri Friends a gana Hobon 4-2 


ta dominá e komienso di e 
wega ku pasenan bon i ku 
un spit basta haltu. 
Esaki tabata hinka e 
defensa di Hobon kada 
bia den problema i trabou 
duru. Kiper Edsel a trese 
un par di salbashon bon pa 
tene su gol limpi. Na di 7 
minüt di e prome tempu 
riba un pèrdida di bala di 
un bolante di Hobon, me- 
sora e hungadó di Suri 
Friends Dwight Belliot ta 
probechá i ta fusilá e por- 
tero di Sv Hobon. Ku e gol 
akita manda Suri Friends 


ariba 1-0. Por a nota ku 
Hobon lo bai tin un atardi 
hopi difisil. 
E wega a sigui desaroyá 
ku un Suri Friends basta 
dominante riba Hobon i 
portero Mercera a trese 
diferente salbashon, mién- 
tras ku Hobon tabata purba 
poko poko di kai mas den 
ritmo di wega i tòg Hobon 
ta krea un algun oportuni- 
dat di gol pero no por a skor 
pa empatá e partido. 
Tabata na di 30 minüt 
di e promé tempu riba un 
avanse di Suri- Friends ku 


bon kombinashon, e bala 
ta bin resultá serka spits di 
Suri- Friends ku ta dominá 
i den un medio drai ta man- 
da un tremendo tiru ku ta 
bai resultá te den e koeki 
90 manera nos ta bisa, por 
sièrto bunita gol. 
Asina ta manda Suri 
Friends 2 pa 0 dilanti. 
E partido ta bai haltaim 
ku e skor di 2-0 pa Suri 
Friends. Den sosiegu por 
a komprondé ku algun di e 
hungadónan di Hobon no a 
bin bei ainda di e biahe pa 
Kòrsou. 


Den di dos mitar Suri 
Friends ta kuminsá e par- 
tido meskos ku e la tèr- 
miná e promé mitar, riba 
spit buskando mas gol pa 
seya nan viktoria. Hobon 
a kuminsá mas mihó den 
di dos mitar i por a nota ku 
atake bai i atake bini, ám- 
bos ekipo a preshoná gol di 
otro. Miéntras ku e gol di 
kòrta bentaha di Hobon no 
kier a kai. 
Tabata Eric di Suri 
Friends ku ta probechá riba 
un fayo i ta hasi e wega 3-0 
pa Suri Friends. Parse ku 
Hobon a lanta for di soño i 
na di 29 minüt e debutante 
Ajax ta skor pa kòrta ben- 
taha na 3-1 no a dura ma- 
sha ku tabata Leonard Cof- 
fie na 31 minüt ta skor su 
gol ku a hasi e wega 3-2 pa 
Suri-Friends. 
Ora ku Hobon a ku- 
minsa pensa riba un em- 
pate, tabata Nick ku riba un 
tiru liber ta anotá di 4 gol 
pa Suri Friends pa hasi e 
wega 4 pa 2. Hobon no por 
a rekuperá mas i ta pèrdè 
e partido ku skor 4 pa 2. 
Pues Suri –Friends a bai ku 
e viktoria. 
Danki na Suri –Friends. 
Djasabra awó 16 di sèp- 
tèmber SV Hobon lo en- 
frentá ATM den stadion di 
Playa. 

Miembronan di Konseho Insular di Saba tabata na Boneiru siman pasá den kuadro 
di selebrashon di ‘Dia di Boneiru’. Elsa Peterson, un dje konsehalnan aki, a disfrutá 
di e dia aki. Foto ta mir’é durante e selebrashon ku pareha Winklaar. 


Elsa Peterson a disfrutá di ‘Dia di Boneiru’ 


